**Materská škola Bancíkovej 2, 821 03 Bratislava**

 **Oznam**

 **o prijímaní žiadostí na predprimárne vzdelávanie**

 **v materskej škole na školský rok 2023/2024**

Riaditeľka Materskej školy Bancíkovej 2, 821 03 Bratislava informuje v zmysle § 59 ods. 3 zákona NR SR č. 245/2008 Z. z. o výchove a vzdelávaní ( školský zákon) a o zmene a doplnení niektorých zákonov v znení neskorších predpisov zákona č. 273/2020 Z.z., vyhlášky č. 541/2021 o materskej škole a po dohode so zriaďovateľom Miestneho úradu mestskej časti Bratislava - Ružinov, Mierová 21, 827 05 Bratislava 2,

***že* pre zákonných zástupcov detí a verejnosť zápis do materskej školy bude prebiehať prednostne elektronicky-online žiadosťou v termíne od 2. mája 2023 od 8,00 h - do 5. mája 2023 do 17,00 h, kedy bude online žiadosť dostupná.**

**Forma a priebeh zápisu:**

**Zákonní zástupcovia vyplnia a odošlú žiadosť elektronicky cez online link na webovom sídle materskej školy:** [**www.nasaskolka.sk**](http://www.nasaskolka.sk) **, kde bude umiestnený webový odkaz:**

[**https://moja.skolanawebe.sk/skola/msbancikovej/prihlaska\_zs**](https://moja.skolanawebe.sk/skola/msbancikovej/prihlaska_zs)

**Potvrdenie o zdravotnom stave dieťaťa** **sa cez online žiadosť nevyžaduje** ale zákonný zástupca spolu s online žiadosťou predkladá aj potvrdenie o zdravotnej spôsobilosti dieťaťa od pediatra, ktorého súčasťou je aj údaj o povinnom očkovaní dieťaťa. P**otvrdenie od pediatra dodatočne doručí riaditeľke materskej školy** - osobne, vhodením do poštovej schránky, poštou alebo scenom zašle na email: bolebruska@gmail.com

Termín: do 31.5.2023

Pri deťoch odídencov/žiadateľov o azyl uveďte krajinu pôvodu.

Zákonný zástupca kvôli overeniu pravdivosti údajov predkladá po vyzvaní riaditeľke materskej školy rodný list dieťaťa a občianske preukazy zákonných zástupcov.

Ak žiadate o prijatie dieťaťa so špeciálnymi výchovno-vzdelávacími potrebami, zákonný zástupca predloží dodatočne vyjadrenie príslušného zariadenia výchovného poradenstva a prevencie**.** V prípade nepredloženia dokladu o zdravotnom stave dieťaťa a vyjadrenia príslušného zariadenia výchovného poradenstva a prevencie, bude Vaše dieťa prijaté len na adaptačný alebo diagnostický pobyt.

Pri prijímaní detí do materskej školy sa musí dodržiavať zásada rovnakého zaobchádzania a zákazu akýchkoľvek foriem diskriminácie a obzvlášť segregácie (§ 3 písm. c) a d) zákona č. 245/2008 Z. z.).

**Písomné rozhodnutie o prijatí alebo neprijatí dieťata do materskej školy vydá riaditeľka materskej školy** v súlade s § 5 ods.13 zákona NR SR č. 596/2023 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov **do 30. júna 2023.**

**Do materskej školy sa prijímajú:**

-**prednostne deti na povinné predprimárne vzdelávanie s trvalým pobytom v obci,** **ktoré k 1.septembru dovŕšili piaty rok veku** **a majú trvalý pobyt v MČ Bratislava- Ružinov- spádová oblasť** ( VZN MČ Bratislava- Ružinov 34/2022): ulice Albrechtova, Babuškova párne, Bancíkove,j Borodáčova nepárne a 4 - 6 párne, Gagarinova 5A - 7C nepárne a 10 - 30 párne, Goláňova, Gregorovej, Hrachová 41 - 93 nepárne, Kaštieľska 2, 4, 10, Kostlivého, Krajinská cesta, Martákovej, Mierová 25 - 183 nepárne a 36 - 50, 110 - 124, 212 - 268 párne, Mlynské luhy, Na piesku, Nové záhrady I – VII, Ondrejovova, Osvetová, Peterská, Podlučinského, Pod gaštanmi, Prúdová, Radničné námestie 1, 2, 7, 8, 9, Strojnícka, Štedrá, Štyndlova ,Vavrínova párne, Včelárska nepárne a V. F. Bystrého

a **deti s pokračovaním plnenia povinného predprimárneho vzdelávania.**

Riaditeľka deti prijíma do výšky kapacity školy na základe podmienok a kritérií dohodnutých so zriaďovateľom a prerokovaných v pedagogickej rade materskej školy.

**Ďalšie dohodnuté podmienky prijímania:**

- spôsobilé dieťa od troch do šiestich rokov veku,

- deti, ktoré k 1. septembru 2023 dovŕšili vek 3 rokov,

- dieťa, ktoré spĺňa základný stupeň hygienickej a sociálnej samostatnosti na

 úrovni zodpovedajúcej jeho veku,

- súrodenec dieťaťa navštevujúci materskú školu, ktorý dovŕši vek 3 rokov,

- deti zákonných zástupcov samoživiteľov.

V prípade, ak záujem o prijatie detí prekročí kapacitu materskej školy budú žiadosti bodované podľa nasledujúcich kritérií ( VZN MČ Bratislava- Ružinov 2/2019):

* vek, ktorý dieťa dovŕši k 31.8.2023: 4 roky (2 body), 3 roky (1 bod), 2 roky (0 bodov)
* trvalý pobyt dieťaťa v pešej dostupnosti materskej školy podľa spádovej oblasti(2 body)
* trvalý pobyt otca v MČ Bratislava – Ružinov a trvalý pobyt matky v MČ Bratislava – Ružinov ( 8 bodov)
* súrodenec dieťaťa, ktoré v školskom roku 2023/2024 bude navštevovať materskú školu ( 2body).

V Bratislave dňa 31. marca 2023 PaedDr. Jana Bolebruchová riaditeľka